wannaphong/clean_thaiwikipedia huggingface dataset:
# ไทปาเกิร์ล
"ไทปาเกิร์ล"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สามจากสตูดิโออัลบั้มที่สอง บอร์นพิงก์ (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป "ไทปาเกิร์ล" เป็นเพลงฮิปฮอปและอิเล็กทรอนิกส์ที่มีจังหวะแทร็ป เขียนโดยเบกกา บูม และผลิตโดยโทมินซ็อก ร่วมกับบูม

"ไทปาเกิร์ล" ขึ้นสูงสุดที่อันดับ 16 บนชาร์ต บิลบอร์ด โกลบอล 200 และติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม ถึงแม้เพลงจะไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100

 เบื้องหลัง 
"ไทปาเกิร์ล" ได้รับการประกาศให้เป็นเพลงลำดับที่สามของ บอร์นพิงก์ เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ เพลงวางจำหน่ายพร้อมกับอัลบั้มในวันที่ 16 กันยายน 2022 ผ่านสังกัดวายจีและอินเตอร์สโคป และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23)

 การวางองค์ประกอบเพลง 

"ไทปาเกิร์ล" เป็นเพลงฮิปฮอปและอิเล็กทรอนิกส์ เขียนด้วยคีย์จีเมเจอร์และเร็ว 132 จังหวะต่อนาที เพลงเขียนและผลิตโดยเบกกา บูม ร่วมกับโทมินซ็อกที่ร่วมผลิตเพิ่มเติม ในบทสัมภาษณ์กับนิตยสาร วาไรตี บูมกล่าวว่าเธอทำเดโมเพลงดังกล่าวในปี 2021 ที่สตูดิโอของเดอะแบล็กเลเบิล และเดิมทีเธอ "คิดว่าลิซ่าอาจจะใช้มันเป็นซิงเกิลถัดไปของเธอ" และยังอธิบายเพิ่มเติมว่าเป็น "เพลงพลังของผู้หญิง" เดอะโคเรียเฮรัลด์ บรรยายรูปแบบเพลงว่าเป็น "ฮาร์ดคอร์ฮิปฮอป" ในเนื้อเพลงพูดถึง "ผู้หญิงที่มีอำนาจและร่ำรวยที่สามารถดึงดูดผู้ชายและทำให้เขาตกอยู่ภายใต้มนต์สะกดได้อย่างไร"

 การตอบรับ 
เดวอน อาเบลแมน จาก ทีนโว้ก ยกย่อง "ไทปาเกิร์ล" ในฐานะเพลงทรงพลังที่แสดงให้เห็นถึง "การเล่นคำอย่างมั่นใจอันชาญฉลาด" ซึ่งเป็นลายเซ็นเฉพาะของแบล็กพิงก์

+"ไทปาเกิร์ล" ในรายชื่อสิ้นปีบทวิจารณ์ รายชื่อ อันดับ  ทีนโว้ก 79 เพลงเคป็อปยอดเยี่ยมแห่งปี 2022 

 พฤติการณ์เชิงพาณิชย์ 
"ไทปาเกิร์ล" เปิดตัวที่อันดับ 16 บนชาร์ต บิลบอร์ด โกลบอล 200 และอันดับที่ 13 บนชาร์ต บิลบอร์ด โกลบอลคลูชันยูเอส ในเกาหลีใต้ เพลงเปิดตัวที่อันดับ 140 และขึ้นสูงสุดที่อันดับ 93 บนเซอร์เคิลดิจิทัลชาร์ต และปรากฏบนชาร์ตเพลง บิลบอร์ด ของเกาหลีใต้ที่อันดับ 20 ด้วย "ไทปาเกิร์ล" เปิดตัวที่อันดับ 93 บนชาร์ตซิงเกิลแห่งสหราชอาณาจักร กลายเป็นเพลงที่สิบเอ็ดของแบล็กพิงก์บนชาร์ตนี้ ในสหรัฐ เพลงไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100 นอกจากนั้นยังติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม

 การนำมาร้องใหม่ 
นักร้อง-นักแต่งเพลงชาวอเมริกัน โทรี เคลลี นำเพลงมาร้องใหม่ในแนวอะคูสติกและอัปโหลดขึ้นบนบัญชีติ๊กต็อกของเธอ

 รางวัล 
+รางวัลและการเสนอชื่อของ "ไทปาเกิร์ล" ปี รางวัล สาขา ผล  2023 เซอร์เคิลชาร์ตมิวสิกอะวอดส์ เพลงแห่งปี – กันยายน  

 ชาร์ต 

 

 รายสัปดาห์ 
ชาร์ต (2022)อันดับสูงสุด ออสเตรเลีย (เออาร์ไอเอ) 57 แคนาดา (คะเนเดียนฮอต 100) 51 ฝรั่งเศส (เอสเอ็นอีพี) 171โกลบอล 200 (บิลบอร์ด)16ฮ่องกง (บิลบอร์ด)9ฮังการี (ซิงเกิลท็อป 40)34อินโดนีเซีย (บิลบอร์ด)7 มาเลเซีย (บิลบอร์ด)3 นิวซีแลนด์ฮอตซิงเกิล (อาร์เอ็มเอ็นแซด)4ฟิลิปปินส์ (บิลบอร์ด)3 สิงคโปร์ (บิลบอร์ด)4 สิงคโปร์ (อาร์ไอเอเอส)12เกาหลีใต้ (บิลบอร์ด) 20 เกาหลีใต้ (เซอร์เคิล) 93 ไต้หวัน (บิลบอร์ด)14สหราชอาณาจักร (โอซีซี)93 สหรัฐ บับบลิงอันเดอร์ฮอต 100 (บิลบอร์ด)14 เวียดนาม (เวียดนามฮอต 100)3

 รายเดือน 
 ชาร์ต (2022) อันดับสูงสุด เกาหลีใต้ (เซอร์เคิล) 176
# ตำบลท่าม่วง (อำเภอเสลภูมิ)
ท่าม่วง เป็นตำบลหนึ่งของอำเภอเสลภูมิ จังหวัดร้อยเอ็ด

 ประวัติ 
 วันที่ 21 กรกฎาคม 2524 ตั้งตำบลเกาะแก้ว แยกออกจากตำบลท่าม่วงประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเสลภูมิ กิ่งอำเภอโพนทราย อำเภอสุวรรณภูมิ จังหวัดร้อยเอ็ด ราชกิจจานุเบกษา

 ที่ตั้งและอาณาเขต 
ตำบลท่าม่วงมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลเกาะแก้ว และตำบลหนองหลวง
 ทิศตะวันออก ติดต่อกับตำบลหนองหลวง
 ทิศใต้ ติดต่อกับตำบลบึงเกลือ ตำบลธงธานี และตำบลบึงนคร (อำเภอธวัชบุรี)
 ทิศตะวันตก ติดต่อกับตำบลเกาะแก้ว

 การแบ่งเขตการปกครอง 
 การปกครองส่วนภูมิภาค 
ตำบลท่าม่วงแบ่งพื้นที่การปกครองออกเป็น 11 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) 1 หนองสิม Nong Sim 505 169 2 ท่าม่วง Tha Muang 342 99 3 ท่าม่วง Tha Muang 578 153 4 ท่าม่วง Tha Muang 436 191 5 หนองแดง Nong Daeng 558 179 6 ดอนหาด Don Hat 302 122 7 นากระตึบ Na Kra Tuep 411 122 8 นาเจริญ Na Charoen 665 229 9 ท่าใหม่ Tha Mai 347 99 10 หนองสิม Nong Sim 242 69 11 นากระตึบ Na Kra Tuep 531 132 รวม 4,917 1,564
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลท่าม่วงทั้งหมดอยู่ในเขตการปกครองของเทศบาลตำบลท่าม่วง
# แปซิฟิกเกมส์ 2015
แปซิฟิกเกมส์ 2015  หรือที่เรียกว่า พอร์ตมอร์สบี 2015  หรือ POM 2015  เป็นการจัดการแข่งขันแปซิฟิกเกมส์ ครั้งที่ 15 จัดขึ้นที่พอร์ตมอร์สบี, ประเทศปาปัวนิวกินี ตั้งแต่วันที่ 4 ถึง 18 กรกฎาคม ค.ศ. 2015 นับเป็นการจัดการแข่งขันครั้งที่ 3 ที่พอร์ตมอร์สบี"Pacific Games dates set", Post-Courier, 18 April 2012 

นักกีฬามากกว่า 3,700 คนจาก 22 ประเทศสมาคมแปซิฟิกเกมส์ รวมถึงผู้เข้าร่วมเป็นครั้งแรกของประเทศออสเตรเลีย และ นิวซีแลนด์ ด้วยชุดเหรียญรางวัลเกือบ 300 ชุด การแข่งขันดังกล่าวมีกีฬา 28 ชนิด โดย 19 ชนิดอยู่ในการแข่งขันโอลิมปิกฤดูร้อน 2016 เฉพาะกีฬาฟุตบอลของผู้ชายเท่านั้นที่เป็นการแข่งขันรอบคัดเลือกโดยตรงสำหรับริโอ 2016 การแข่งขันกีฬาครั้งนี้จัดขึ้นในสนาม 14 แห่งในเมืองเจ้าภาพ

ปาปัวนิวกินี ประเทศเจ้าภาพ เป็นเจ้าเหรียญทองเป็นครั้งที่สอง โดยคว้าเหรียญทองมากที่สุด (88) และเหรียญรางวัลโดยรวมมากที่สุด (217)  นิวแคลิโดเนียจบการแข่งขันที่อันดับสอง นับเป็นครั้งที่สามที่ดินแดนฝรั่งเศสล้มเหลวในการได้อันดับแรก ตาฮิติได้อันดับสาม ตูวาลูได้รับเหรียญทองเป็นครั้งแรกในการแข่งขัน และทีมที่เปิดตัวครั้งแรกจากออสเตรเลียและนิวซีแลนด์ได้รับเหรียญรางวัลในกีฬาแปซิฟิกเกมส์เป็นครั้งแรก รวมทั้งเหรียญทอง

 ตารางสรุปเหรียญรางวัล 

 ประเทศเจ้าภาพ
# อี ชุน-แจ
อี ชุน-แจ  เป็นฆาตกรต่อเนื่องชาวเกาหลีใต้ที่รู้จักกันในคดีฆาตกรรมต่อเนื่องฮวาซ็อง ระหว่างปี ค.ศ. 1986 ถึง ค.ศ. 1994 อีสังหารผู้หญิงและเด็กสาว 15 คน นอกเหนือจากการข่มขืนหลายครั้งที่เกิดขึ้นในฮวาซ็อง จังหวัดคย็องกี และพื้นที่โดยรอบ คดีฆาตกรรมต่อเนื่องที่ยังคงค้างคามานานถึง 30 ปี ถือเป็นเรื่องที่โด่งดังที่สุดในประวัติศาสตร์ยุคใหม่ของเกาหลีใต้ มักถูกนำไปเปรียบเทียบกับการกระทำของฆาตกรจักรราศี ในสหรัฐอเมริกา และเป็นแรงบันดาลใจให้กับภาพยนตร์เกาหลีใต้ปี ค.ศ. 2003 เรื่อง ฆาตกรรม ความตาย และสายฝน

 ประวัติ 
อี ชุน-แจเกิดเมื่อวันที่ 31 มกราคม ค.ศ. 1963 เติบโตมาอย่างดี มีการศึกษาที่ดีจนถึงชั้นมัธยมปลายและทำงานร่วมกับผู้อื่นได้ดี ตามที่แม่ของเขากล่าวในปี ค.ศ. 2019 เมื่อหญิงวัย 75 ปีถูกสัมภาษณ์เกี่ยวกับอาชญากรรมของลูกชาย  มีรายงานว่าแม่ของอีเสียใจและตกใจมากที่ได้ยินว่าลูกชายของเธอมีส่วนเกี่ยวข้องกับคดีฆาตกรรมต่อเนื่องฮวาซ็องที่ยังค้างคา เขามีน้องชายที่จมน้ำตายในวัยเด็ก ซึ่งเป็นเหตุการณ์ที่ทำให้เขาเจ็บปวด

หลังจากจบการศึกษาจากโรงเรียนมัธยมในเดือนกุมภาพันธ์ ค.ศ. 1986 อีเข้าร่วมกองทัพบกสาธารณรัฐเกาหลีและทำหน้าที่เป็นพลขับรถถัง เขาปลดประจำการในวันจันทร์ที่ 23 กุมภาพันธ์ ค.ศ. 1986 จากนั้นเขาทำงานให้กับบริษัทชิ้นส่วนไฟฟ้า ในปี ค.ศ. 1990 เขาเริ่มงานที่บริษัทรับเหมาก่อสร้างใน ช็องปา, ย็องซาน ซึ่งเขากลายเป็นคนขับรถเครนโดยไม่มีใบอนุญาตขับขี่ ในปีต่อมา เขาเป็นคนขับรถเครนให้กับบริษัทใน ช็องว็อน, ชุงช็องบุก
# ตำบลวังหลวง (อำเภอเสลภูมิ)
วังหลวง เป็นตำบลหนึ่งของอำเภอเสลภูมิ จังหวัดร้อยเอ็ด

 ประวัติ 
 วันที่ 25 พฤศจิกายน 2501 ตั้งตำบลวังหลวง แยกออกจากตำบลนาแซง และตำบลนาเมืองประกาศกระทรวงมหาดไทย เรื่อง ตั้งและเปลี่ยนแปลงเขตตำบล ราชกิจจานุเบกษา

 ที่ตั้งและอาณาเขต 
ตำบลวังหลวงมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลนาแซง และตำบลโคกกกม่วง (อำเภอโพนทอง)
 ทิศตะวันออก ติดต่อกับตำบลศรีวิลัย ตำบลเหล่าน้อย และตำบลภูเงิน
 ทิศใต้ ติดต่อกับตำบลบึงเกลือ และตำบลเมืองไพร
 ทิศตะวันตก ติดต่อกับตำบลนาเมือง

 การแบ่งเขตการปกครอง 
 การปกครองส่วนภูมิภาค 
ตำบลวังหลวงแบ่งพื้นที่การปกครองออกเป็น 18 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) 1 นาดี Na Di 554 157 2 คอกควาย Khok Khwai 313 90 3 หนองแห้ว Nong Haeo 191 55 4 ท่าทางเกวียน Tha Thang Kwian 178 48 5 ท่าเยี่ยม Tha Yiam 289 76 6 ท่าโพธิ์ Tha Pho 110 33 7 ท่างาม Tha Ngam 376 93 8 กกทัน Kok Than 335 95 9 ดอนแก้ว Don Kaeo 439 116 10 หนองขาม Nong Kham 360 118 11 ท่าบ่อ Tha Bo 426 102 12 หนองขุ่น Nong Khun 372 101 13 หนองเทา Nong Thao 418 109 14 บาก Bak 356 114 15 กกกอก Kok Kok 281 77 16 คอกควาย Khok Khwai 298 77 17 บาก Bak 406 116 18 หนองขามพัฒนา Nong Kham Phatthana 294 99 รวม 5,996 1,676
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลวังหลวงทั้งหมดอยู่ในเขตการปกครองของเทศบาลตำบลวังหลวง
# กีฬาแบดมินตันในโอลิมปิกฤดูร้อน 2024
การแข่งขันกีฬาแบดมินตันในโอลิมปิกฤดูร้อน 2024  จะจัดการแข่งขันที่กรุงปารีส ประเทศฝรั่งเศส มีกำหนดจัดตั้งแต่วันที่ 27 กรกฎาคมถึง 5 สิงหาคม ค.ศ. 2024 ที่ปอร์ต เดอ ลา ชาแปล อารีน่า นักแบดมินตันเข้าแข่งขันทั้งหมด 172 คน โดยแบ่งชายและหญิงเท่า ๆ กัน จะแข่งขันชิงเหรียญรางวัล 5 รายการ (ประเภทละ 2 รายการ และ ผสม 1 รายการ) ซึ่งมีจำนวนเหรียญรางวัลเท่ากันกับการแข่งขันครั้งก่อนหน้า

 การคัดเลือก 

โควต้านักแบดมินตัน 172 ตำแหน่ง โดยแบ่งเป็นชายและหญิงเท่า ๆ กัน สำหรับการแข่งขันที่ปารีส 2024; คณะกรรมการโอลิมปิกแห่งชาติสามารถส่งนักแบดมินตันได้สูงสุด 8 คนในการแข่งขันชิงเหรียญ 5 รายการ (ประเภทชายเดี่ยวและหญิงเดี่ยว ชายคู่ หญิงคู่ และคู่ผสม) ประเทศเจ้าภาพ ฝรั่งเศส ได้รับโควต้ารายการละ 1 ตำแหน่ง สำหรับประเภทชายและหญิงเดี่ยว จะได้รับคัดเลิอกอย่างเป็นทางการสำหรับนักแบดมินตันที่มีอันดับสูงสุดตามลำดับ ในขณะที่สองตำแหน่งจะมอบสิทธิ์ให้คระกรรมการโอลิมปิกแห่งชาติซึ่งสนใจที่จะให้นักแบดมินตันแข่งขันในปารีส 2024 ภายใต้หลักการสากล

นักแบดมินตันที่เหลือจะต้องผ่านกระบวนการคัดเลือกโดยตรงเพื่อรักษาโควต้าในประเภทของตนสำหรับปารีส 2024 ผ่านรายการจัดอันดับ "Race to Paris" ซึ่งจัดทำโดยสหพันธ์แบดมินตันโลกรอบคัดเลือกจะเริ่มในวันที่ 1 พฤษภาคม ค.ศ. 2023 และจะสิ้นสุดในวันที่ 28 เมษายน ค.ศ. 2024 โดยจะมีการเผยแพร่รายชื่อผู้มีสิทธิ์ขั้นสุดท้ายสองวันหลังจากกำหนดเส้นตาย

 ประเทศที่เข้าร่วม 
มีผู้เข้าร่วมทั้งสิ้น 49 NOC รวมนักกีฬาทั้งสิ้น 171 คน

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 ตารางการแข่งขัน 

+ตารางเวลา วันที่ →  ส 27  อา 28  จ 29  อ 30  พ 31  พฤ 1  ศ 2  ส 3  อา 4  จ 5 รายการ ↓  ช  บ  ย  ช  บ  ย  ช  บ  ย  ช  บ  ย  ช  บ  ย  ช  บ  ย  ช  ย  ช  ย  ช  ย  ช  ย ชายเดี่ยว  P  R16    ¼    ½    F ชายคู่  P      ¼   ½       F   หญิงเดี่ยว  P   R16     ¼   ½   F  หญิงคู่  P     ¼    ½    F     คู่ผสม  P   P       ¼    ½   F      ช: เช้า, บ: บ่าย, ย: เย็น

 สรุปเหรียญรางวัล 

 ตารางเหรียญรางวัล 

 ผู้ได้รับเหรียญรางวัล 
ชายเดี่ยวชายคู่หลี่ หยางหวัง ฉีหลินเหลียง เหว่ย์เคิงหวัง ฉ่างอารน เซี่ยSoh Wooi Yikหญิงเดี่ยวหญิงคู่เฉิน ชิงเฉินเจี่ย อีฝานหลิว เชิ่งชูถัน หนิงนามิ มัตสึยามะชิฮารุ ชิดะคู่ผสมเจิ้ง ซีเหวย์หฺวาง หย่า-ฉฺยงKim Won-hoJeong Na-eunยูตะ วาตานาเบะอาริซะ ฮิงาชิโนะ
# ตำบลขวาว
ขวาว เป็นตำบลหนึ่งของอำเภอเสลภูมิ จังหวัดร้อยเอ็ด

 ประวัติ 
เดิมตำบลขวาวเป็นตำบลที่เก่าแก่ มีผู้ใหญ่ผู้เฒ่าเล่าสืบต่อกันมา เมื่อสมัยกรุงศรีอยุธยาตอนปลายสมัยพระเพทราชาครองสมบัติเจ้าควาญท่อฟ้า (ควาญช้าง) มาจากเมืองยโสธร ได้นำช้างมาเลี้ยงที่คำหมากเว อำเภอเสลภูมิ พบว่ามีความอุดมสมบูรณ์จึงได้มาตั้งบ้านและมีต้นขวาวเป็นจำนวนมาก จึงตั้งชื่อว่าบ้านขวาวอีกกลุ่มหนึ่งไปตั้งที่บ้านเมืองไพรจึงเรียกสองหมู่บ้านว่า “ขวาวใหญ่ - เมืองไพร” และหัวหน้าหมู่บ้านคนแรกชื่อ “ขุนขวาวขันธรักษ์”ประวัติและข้อมูลพื้นฐาน  เทศบาลตำบลขวาว
 วันที่ 3 พฤศจิกายน 2496 ตั้งตำบลนางาม แยกออกจากตำบลขวาวประกาศกระทรวงมหาดไทย เรื่องตั้งและเปลี่ยนแปลงเขตตำบลในท้องที่อำเภอธวัชบุรีและอำเภอเสลภูมิ จังหวัดร้อยเอ็ด ราชกิจจานุเบกษา

 ที่ตั้งและอาณาเขต 
ตำบลขวาวมีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลกลาง ตำบลขวัญเมือง และตำบลเมืองไพร
 ทิศตะวันออก ติดต่อกับตำบลเดิด และตำบลดู่ทุ่ง (อำเภอเมืองยโสธร)
 ทิศใต้ ติดต่อกับตำบลนางาม
 ทิศตะวันตก ติดต่อกับตำบลนาเลิง

 การแบ่งเขตการปกครอง 
 การปกครองส่วนภูมิภาค 
ตำบลขวาวแบ่งพื้นที่การปกครองออกเป็น 16 หมู่บ้าน

 หมู่ที่ ชื่อหมู่บ้าน อักษรโรมัน ประชากร (คน) บ้าน (หลัง) - ทะเบียนบ้านกลาง Central House Registration 8 1 1 โนนยาง Non Yang 765 190 2 โนนแพง Non Phaeng 316 67 3 สะทอน Sa Thon 523 149 4 ทรายมูล Sai Mun 801 195 5 หัน Han 644 156 6 หน่อง Nong 608 144 7 ขวาว Khwao 465 122 8 ขวาว Khwao 472 139 9 ขวาว Khwao 754 188 10 โนนยาง Non Yang 888 192 11 ขวาว Khwao 496 127 12 หน่อง Nong 362 105 13 หัน Han 407 109 14 สะทอน Sa Thon 584 147 15 ขวาว Khwao 353 114 16 ขวาว Khwao 371 89 รวม 8,817 2,234
 ข้อมูลปี 2565รายงานสถิติจำนวนประชากรและบ้าน พ.ศ. 2565 จังหวัดร้อยเอ็ด กรมการปกครอง

 การปกครองส่วนท้องถิ่น 
ท้องที่ตำบลขวาวทั้งหมดอยู่ในเขตการปกครองของเทศบาลตำบลขวาว
# คาร์ลอส ไคลเบอร์
คาร์ลอส ลูอิส โบนีฟาซิโอ ไคลเบอร์ (Carlos Luis Bonifacio Kleiber) เป็นวาทยกรชาวออสเตรีย-อเมริกัน ได้รับการยกย่องเป็นหนึ่งในกลุ่มวาทยกรผู้ยิ่งใหญ่ที่สุด

 ประวัติ 
ไคลเบอร์เกิดเมื่อปี 1930 ที่กรุงเบอร์ลิน ประเทศเยอรมนี เดิมมีชื่อเกิดเป็นภาษาเยอรมันว่า คาร์ล ลูทวิช โบนีฟาซิอุส ไคลเบอร์ (Karl Ludwig Bonifacius Kleiber) เขาเป็นบุตรของวาทยกรชาวออสเตรียนามว่าเอริช ไคลเบอร์ กับหญิงอเมริกันนามว่ารูธ กูริช จากรัฐไอโอวา ในปี 1935 ครอบครัวของเขาลำบากใจต่อการปกครองของระบอบนาซี จึงตัดสินใจอพยพไปยังบัวโนสไอเรส ประเทศอาร์เจนตินา เขาถูกเปลี่ยนชื่อตัวให้มีความเป็นสเปน

ไคลเบอร์ในวัยเด็กมีผู้ปกครองเป็นชาวอังกฤษ และเติบโตในโรงเรียนกินนอนในภาษาอังกฤษ ในช่วงนี้ เขาชอบร้องเพลง, ชอบเล่นเปียโนและทิมปานี อย่างไรก็ตาม แม้ว่าบิดาจะสังเกตเห็นพรสวรรค์ด้านดนตรีของเขา แต่บิดากลับไม่เห็นด้วยที่บุตรชายจะเอาดีทางด้านนี้<
ในตอนแรก คาร์ลอส ไคลเบอร์ เข้าศึกษาสาขาเคมีที่สถาบันเทคโนโลยีซือริช ประเทศสวิตเซอร์แลนด์ แต่แล้วก็เปลี่ยนมายังสายดนตรี เขาทำหน้าที่เป็นผู้ฝึกซ้อม (Répétiteur) ที่โรงละครเกรทเนอร์พลัทซ์ นครมิวนิก ประเทศเยอรมนีเมื่อปี 1952 และได้ขึ้นแสดงในฐานะวาทยกรครั้งแรกที่โรงละครในนครพ็อทซ์ดัมเมื่อปี 1954
# ยำ
ยำ เป็นลักษณะการปรุงอาหารลักษณะหนึ่งของอาหารไทย ที่ใช้การคลุกเคล้าวัตถุดิบหลักที่อาจจะเป็นได้ทั้งเนื้อสัตว์หรือผัก แบบกึ่งสุกกึ่งดิบ หรือแบบดิบ ผสมเข้ากับเครื่องเทศหรือสมุนไพรสดเพื่อดับกลิ่นคาว ปรุงด้วยน้ำปรุงรสที่มีรสเปรี้ยว หวาน เค็ม และเผ็ด อาจทำได้ทั้งการคลุกและการตำ ให้ส่วนผสมเข้ากัน อาจเป็นอาหารกินเล่นหรือกับแกล้มและกินเป็นกับข้าว มีชื่อเรียกแตกแขนงแยกย่อยออกไปหลายรูปแบบ เช่น ยำ ตำ พล่า แสร้งว่า ลาบ น้ำตก ก้อย ลู่ ฯลฯ ตามวัฒนธรรมของแต่ละภาค

ส่วนประกอบของผักสมุนไพรพื้นฐานในยำทั่วไปมักประกอบด้วย หอม กระเทียม ผักชี สะระแหน่ หากเป็นยำที่ซับซ้อนไปกว่านั้นเช่นต้องการดับกลิ่นคาวหรือมีกลิ่นรุนแรง ก็อาจมีตะไคร้ซอย ใบมะกรูด ผิวมะกรูดซอย ผักชีฝรั่ง กระเทียมเจียว หอมเจียว มาเป็นส่วนประกอบด้วย

ส่วนผสมหลักของน้ำปรุงรสหรือน้ำยำโดยพื้นฐานมักประกอบด้วย น้ำมะนาว น้ำปลา น้ำตาล และพริกขี้หนู หากต้องการรสน้ำยำที่ซับซ้อนยิ่งขึ้น บ้างจะใส่น้ำปลาร้า น้ำกระเทียมดอง หรือน้ำหมักดองทั้งหลายลงไปปรุงรสด้วย

ยำโบราณและยำในปัจจุบัน
ยำโบราณที่มีมานานแล้ว ได้แก่ ยำใหญ่ ยำทวาย และพล่า ใน แม่ครัวหัวป่าก์ (พ.ศ. 2451–2452) ปรากฏชื่อยำ ได้แก่ ยำหนังหมู ยำขนุนอ่อน ยำเกษรดอกชมภู่แดง ยำแตงกวากับกุ้งรวน ยำผลกระเจี๊ยบ ยำพริกอ่อน และยำไก่กับมะเขือเหนียว

ยำโบราณมักมีส่วนผสมของมะพร้าว ไม่ว่าจะเป็นหัวกะทิต้มสุกเอามาราดปรุงแต่ง หรือมีมะพร้าวคั่วเอาไว้โรยหน้า อย่างเช่น ยำถั่วพู ยำโบราณมักใช้ผัก ผลไม้ เป็นหลัก ถ้าใส่เนื้อสัตว์ ซึ่งก็มีแค่กุ้ง หมู เนื้อวัว และไก่ รับประทานในงานเลี้ยงสังสรรค์ ส่วนปลาในยำโบราณมักใช้ในรูปของปลาแห้งเพื่อให้รสนุ่มนวล กลมกล่อม

รสชาติของยำในปัจจุบันมักมีรสชาติเปรี้ยว เค็ม เผ็ด และหวานเล็กน้อยเท่านั้น ยำโบราณจะมีรสชาตินุ่มนวลกว่า เมื่อเทียบกับยำสมัยนี้ที่มีรสชาติจัดจ้านรวมกับเนื้อสัตว์ที่มีรสชาติรสสัมผัสนุ่มหวาน
# ฏุณฑิเขล
ฏุณฑิเขล [ตุน-ดิ-เขน]  หรือ ตินิขยะห์  เป็นลานหญ้าขนาดใหญ่ในใจกลางนครกาฐมาณฑุ ประเทศเนปาล และเป็นหนึ่งในจุดหมายตาที่สำคัญของเมือง ลานหญ้ามีลักษณะเป็นรูปสี่เหลี่ยมผืนผ้า วางพาดตามแนวทิศเหนือ–ใต้ ตั้งอยู่ระหว่างรัตนอุทยานทางเหนือ กับสาหีททวารทางใต้

ฏุณฑิเขลมีประวัติศาสตร์ย้อนกลับไปได้ถึงอย่างน้อยศตวรรษที่ 18 ตอนต้น ในสมัยยุคมัลละ ใช้งานเป็นทั้งที่เดินสวนสนาม, สนามแข่งม้า, พื้นที่สำหรับประกอบพิธีทางศาสนาไปจนถึงการแสดงดนตรี สวนสาธารณะไปจนถึงลานหญ้าสำหรับสัตว์ใช้กิน ฏุณฑิเขลยังได้รับการบรรยายไว้ว่าเป็นประดุจปอดของกาฐมาณฑุ เป็นพื้นที่สี่เขียวท่ามกลางบ้านเรือนที่อยู่อย่างหนาแน่น ชาวเมืองนิยมเดินหรือออกกำลังกายในฏุณฑิเขลในช่วงเช้าและช่วงเย็น นอกจากนี้ยังปรากฏฏุณฑิเขลอยู่ในตำนานหลายเรื่อง

ในอดีต ฏุณฑิเชลกินพื้นที่ยาวกว่า 5 กิโลเมตรจากรานีโปขรีไปถึงสนามกีฬาทศรถรงคศาลา และว่ากันว่าเป็นลานเดินสวนสนามที่ใหญ่ที่สุดแห่งหนึ่งของเอเชีย ในปัจจุบัน พื้นที่ของลานหดลงจากการก่อสร้างสาธารณูปโภครุกคืบเข้ามาในพื้นที่ของลานจากทั้งสี่ด้านSengupta, Urmi  (24 July 2017). "Diminishing public space: Not just Tundikhel, every inch of public space that is at risk of disappearing deserves reinvention". The Kathmandu Post. Kathmandu. Retrieved 24 July 2017. Sengupta, Urmi (2017), Ruptured space and spatial estrangement: (Un)making of public space in Kathmandu, Urban Studies 

 เทศกาล 
thumb|ม้าของทหารม้าเนปาลที่ใช้ในเทศกาลโฆเฑยาตรา
เทศกาลวิ่งม้า โฆเฑยาตรา เป็นเทศกาลที่จัดขึ้นที่ลานนี้ในราวเดือนมีนาคม โดยประกอบไปด้วยการแข่งม้า ธรรมเนียมนี้มีอายุหลายศตวรรษ และมีต้นมาจากครั้งหนึ่ง ได้มีกษัตริย์รับสั่งให้ม้ามาวิ่งไปทั่วลานนี้เพื่อกระทืบดวงวิญญาณที่ชั่วร้ายของปิศาจให้จมลงไปในดิน นอกจากนี้ในเทศกาลยังมีการเดินแสดงมัา, การแสดงกายกรรม และกระโดดร่มเช่นกัน

กองทัพเนปาลจัดพิธีการยิงปืนฉลองที่ฏุณฑิเขลอยู่สองโอกาส โดยการยิงปืนและปืนใหญ่ ในเทศกาลดาเซน กับ มหาศิวราตรี ซึ่งมีขึ้นในเดือนกุมภาพันธ์

 ประวัติศาสตร์ 
ในบรรดาเอกสารที่มีการอ้างถึงฏุณฑิเขลที่เก่าแก่ที่สุดปรากฏอยู่ในบันทึกของนักบวชนิกายเยซูอิตชาวอิตาลี อิปโปลีโต เดซีเดรี ผู้เดินทางมายังกาฐมาณฑุในปี 1721 สมัยที่อยู่ภายใต้ปกครองของกษัตริย์แห่งมัลละ ในบันทึกการเดินทางเขาเล่าถึงทุ่งกว้างขนาดสองไมล์ ใกล้กับแหล่งน้ำรานีโปขรี ตั้งอยู่นอกประตูอมือง และยังบันทึกไว้ว่ามีวิหารมากมายตลอดระยะทางของลานกว้างนั้น

ปัจจุบันมีวิหารอยู่เพียงสองแห่งที่ยังคงอยู่ ได้แก่ วิหารของเทพเจ้า ลุมรีอชิมา (Lumari Ajimā) เทวมารดาซึ่งเป็นที่รู้จักในอีกนามว่าพระนางภัทรกาลี ตั้งอยู่ทางขอบตะวันออกของฏุณฑิเขล อีกวิหารคือวิหารของเพทเจ้า มหากาฬะ หรือ มหานกาทยะห์ (Mahākāla or Mahānkā Dyah) ตั้งอยู่บนขอบทางตะวันตก พระมหากาฬะ เป็นเทพพิทักษ์ในพระพุทธศาสนาแบบวัชรยาน รวมถึงยังมีการบูชาในศาสนาฮินดูเป็นอวตารปางหนึ่งของพระศิวะ
# ท่าอากาศยานโปขรา
ท่าอากาศยานโปขรา (,) เป็นท่าอากาศยานในประเทศของเมืองโปขรา ประเทศเนปาล และจะค่อย ๆ ถูกแทนที่ด้วยท่าอากาศยานนานาชาติลำดับที่สามของประเทศ ท่าอากาศยานนานาชาติโปขรา นับตั้งแต่ปี 2023 เป็นต้นมา ในขณะที่บริการการบินส่วนใหญ่จะถูกย้ายไปที่ท่าอากาศยานใหม่ในวันที่ 1 มกราคม 2023 แต่บริการ STOL ไปยัง โจมโสม จะยังคงให้บริการจากท่าอากาศยานแห่งนี้อยู่

ประวัติศาสตร์
ท่าอากาศยานโปขราตั้งขึ้นในวันที่ 4 กรกฎาคม 1958 โดยองค์กรการบินพลเรือนเนปาล ในทศวรรษ 2010s ท่าอากาศยานโปขราให้บริการเป็นจุดเชื่อมต่อประจำระหว่างกาฐมาณฑุกับโจมโสม และในช่วงเทศกาล เชื่อมต่อไปยังมานัง ในปี 2011 บุดดาแอร์ ซึ่งเป็นสายการบินเอกชน เริ่มให้บริการเที่ยวบินระหว่างประเทศจากโปขราไปยังท่าอากาศยานนานาชาติเจาวธรี จรัน สิงห์ ใน ลักเนา ผระเทศอินเดีย รวมถึงยังมีการประกาศแผนว่าจะมีจุดหมายปลายทางเพิ่มเป็นท่าอากาศยานนานาชาติอินทิรา คานธี ในนิวเดลีเช่นดัน อย่างไรก็ตาม เที่ยวบินระหว่างประเทศนี้เปิดให้บริการไม่นานก็ได้ยกเลิกไป

ในปลายทศวรรษ 2010s ท่าอากาศยานโปขราเป็นแหล่งการบินในประเทศที่ใหญ่ที่สุดเป็นอันดับสองของประเทศเนปาล รับเที่ยวบินไปและกลับจากรัฐต่าง ๆ ในประเทศ

ในปี 2023 การบินของท่าอากาศยานโปขราจะค่อย ๆ ถูกแทนที่ด้วยท่าอากาศยานนานาชาติโปขราแห่งใหม่

สิ่งอำนวยความสะดวก
ลักษณะของท่าอากาศยานโปขรานั้นมีขนาดค่อนข้างเล็ก และสามารถรองรับเครื่องบินใบพัดแปดลำพร้อมกัน ท่าอากาศยานโปขรายังเป็นท่าอากาศยานเบี่ยงเส้นทางของท่าอากาศยานนานาชาติตริภูวัน ในกาฐมาณฑุ ซึ่งเป็นท่าอากาศยานหลักของประเทศ ในเวลาที่มีปัญหาในการลงจอดเช่นหมอกหนา แต่เนื่องด้วยลานบินของท่าอากาศยานโปขราที่สั้นและมักจะมีเครื่องบินขึ้นลงหนาแน่น ทำให้บ่อยครั้งเที่ยวบินจะต้องเปลี่ยนเส้นทางไปยังท่าอากาศยานที่สามที่มีทางบินที่สั้นกว่าของโปขรา

สายการบินและจุดหมายปลายทาง

นอกจากนี้ยังมีบริษัทให้บริการการบินเบาพิเศษ ให้บริการเที่ยวบินนันทนาการและเที่ยวบินชมทิวทัศน์ระยะสั้นจากท่าอากาศยานโปขราเช่นกัน
# ศุฮุฟของมูซา
ศุฮุฟของมูซา (Ṣuḥuf Mūsā) เป็นคัมภีร์โบราณที่กล่าวถึงสองครั้งในอัลกุรอาน คัมภีร์เหล่านี้เป็นส่วนหนึ่งของคัมภีร์ทางศาสนาของศาสนาอิสลาม แม้ว่าปัจจุบันเชื่อกันว่าคัมภีร์เหล่านั้นได้รับความเสียหายหรือสูญหายไปแล้วก็ตาม ชาวมุสลิมเข้าใจคัมภีร์เหล่านี้ว่าไม่ได้อ้างถึงเตารอฮ์ ซึ่งเป็นหนังสือธรรมบัญญัติหลักที่นบีมูซาได้รับมา แต่หมายถึงข้อความโบราณซึ่งมีโองการที่ได้รับการดลใจซึ่งนบีมูซาได้รับในช่วงหลายปีที่ผ่านมาแห่งการเป็นนบี ซึ่งต่อมาได้ถูกเขียนลง โดยนบีมูซาเองและผู้ติดตามของท่าน

 เบื้องหลัง 

ในสองซูเราะฮ์ซึ่งลงตั้งแต่ในมักกะฮ์ มีการอ้างอิงถึง 'บันทึก หรือ ม้วนคัมภีร์' (ศุฮุฟ) ของอิบรอฮีม (และ ของมูซา) ซึ่งข้อความบางข้อความที่ได้รับการดลใจจากพระเจ้าซึ่งเขียนด้วยลายมือโดย อัครบิดร มีความหมาย สาส์นเหล่านี้อ้างถึงข้อเท็จจริงที่ว่าความจริงของสารของอัลลอฮ์มีอยู่ในการวะฮีย์แรกสุดที่ประทานแก่นบีอิบรอฮีมและนบีมูซา แม้ว่า ศุฮุฟ เป็นที่เข้าใจโดยทั่วไปว่าหมายถึง 'ม้วนคัมภีร์' แต่นักแปลหลายคน - รวมทั้ง อับดุลลอฮ์ ยูซุฟ อะลี และ มาร์มาดูก พิคทอลล์ - ได้แปลกลอนนี้ว่า "คัมภีร์ของอับราฮัมและมูซา" Marmaduke Pickthall, The Meaning of the Glorious Qur'an; Abdullah Yusuf Ali, The Holy Qur'an: Text, Translation and Commentary รวมถึงผู้แปลกุรอานในไทยก็ด้วย

 อัลกุรอานกล่าวถึง 
มูซา ในฐานะนบีที่ชอบธรรมของอัลลอฮ์ ได้รับการวะฮีย์มากมายตลอดช่วงชีวิตของท่าน - เนื้อหาที่สามารถมีอยู่ในศุฮุฟของมูซานี้

 แท้จริง (ข้อตักเตือนสติ) นี้มีอยู่ในคัมภีร์ก่อน ๆ มาแล้ว คือคัมภีร์ของอิบรอฮีมและมูซา — อัลกุรอาน ซูเราะฮ์ที่ 87 (อัลอะอ์ลา) อายะฮ์ที่ 18-19
 หรือว่าเขามิไรับข่าวคราวที่มีอยู่ในคัมภีร์ของมูซา และ (ในคัมภีร์ของ) อิบรอฮีม ผู้ซึ่งปฏิบัติตามสัญญาอย่างครบครัน— อัลกุรอาน ซูเราะฮ์ที่ 53 (อันนัจญ์ม) อายะฮ์ที่ 36-37
 ตัวตน 
นักวิชาการหลายคน ได้คาดเดาว่า "คัมภีร์ของมูซา" หมายถึง เตารอฮ์ หรือคัมภีร์อื่นของมูซา หรือไม่ แต่ความเชื่อของอิสลามที่ว่า เตารอฮ์ นั้น ในรูปแบบดั้งเดิมเป็นคัมภีร์ธรรมบทเดียว การเน้นที่พหูพจน์เกี่ยวกับ คัมภีร์ และไม่ใช่ คัมภีร์ ทำให้หลายๆ คน  เชื่อว่าคัมภีร์เหล่านี้แตกต่างกัน นักตัฟซัรอัลกุรอาน อับดุลลอฮ์ ยูซุฟ อะลี กล่าวถึงว่า อาจเป็นการอ้างอิงถึงคัมภีร์ของชาวอิสราเอลที่สูญหายไป โดยเป็นการอ้างอิงถึง หนังสือสงครามของพระยาห์เวห์ หนังสือที่ไม่มีหลักฐานอ้างอิงที่อ้างถึงในพระคัมภีร์ไบเบิล ในกันดารวิถี 21:14 

อย่างไรก็ตาม เป็นที่ทราบกันดีว่าชาวยิวมักจะอ้างถึงโทราห์ว่าเป็นหนังสือทั้งห้าเล่มของโทราห์ ที่โดดเด่นที่สุดคือ เฉลยธรรมบัญญัติ เล่มที่ห้า มีความแตกต่างกันในหลายๆ ด้าน และเรียกว่า 'มิชเนห์ โทราห์' ซึ่งเป็นการทบทวนโทราห์ นอกจากนี้ยังมีแนวทางโบราณที่กำหนดให้อาลักษณ์ทางศาสนาเว้นบรรทัดว่างสี่บรรทัดระหว่างหนังสือแต่ละเล่ม ประเพณีนี้ (บันทึกในคัมภีร์ทัลมุดของชาวบาบิโลน บาวา บาตรา หน้า 13) มีมาก่อนนบีมุฮัมมัดหลายร้อยปี ด้วยเหตุนี้จึงสันนิษฐานได้ว่านบีมุฮัมมัดหมายถึงหนังสือทั้งห้าของนบีมูซสตามที่พวกเขาทราบ
 ดูเพิ่ม 

 คัมภีร์ศักดิ์สิทธิ์ในอิสลาม
 หนังสือเล่มที่หกและเจ็ดของโมเสส
 อ้างอิง
# ฮิซาชิบูริโนะลิปกลอส
ฮิซาชิบูริโนะลิปกลอส  เป็นซิงเกิลลำดับที่ 60 ของกลุ่มศิลปินไอดอล เอเคบีโฟร์ตีเอต วางจำหน่ายเมื่อวันที่ 19 ตุลาคม ค.ศ. 2022 (พ.ศ. 2565) ซึ่งมีเอริอิ ชิบะเป็นเซ็นเตอร์หรือนักร้องนำของซิงเกิลนี้ 

ซิงเกิลนี้ยังติดอันดับชาร์ตซิงเกิลประจำสัปดาห์ของ Oricon หลังจากเปิดตัว

 เบื้องหลังและการเผยแพร่ 
วันที่ 18 กรกฎาคม ค.ศ. 2022 ได้มีการเผยแพร่ข้อมูลอย่างเป็นทางการเกี่ยวกับซิงเกิลนี้ โดย AKB48 ร่วมมือกับโชว์รูมซึ่งเป็นบริการสตรีมมิ่งในญี่ปุ่น เพื่อคัดเลือกสมาชิกที่จะเข้าร่วม B-side โดยประกาศผลในวันที่ 3 สิงหาคม ค.ศ. 2022
# มาตลี
พระมาตลี  เป็นเทพบุตรผู้เป็นสารถีของพระอินทร์ เทวราชตามคติศาสนาฮินดู (หรือท้าวสักกะตามคติศาสนาพุทธ) นอกจากนี้พระองค์ยังทรงมีฐานะเป็นราชทูตสำคัญอันนำราชสาส์นของพระอินทร์เพื่อเชิญท้าวทุษยันต์ (สามีนางศกุนตลา) มาเป็นจอมทัพเพื่อปราบปรามบรรดาอสูรในบทละครอภิชญานศากุนตลัมของมหากาพย์มหาภารตะ ในปัทมะปุราณะ พระองค์เป็นคู่ปุจฉาวิสัชนากับท้าวยยาติ ในด้านปรัชญาแนวทางโลกิยะกับโลกุตรธรรมในด้านต่าง ๆ พระองค์มีบทบาทอย่างมากในทศชาติชาดกเรื่องพระเนมิราชhttp://www.relations.tu.ac.th/board/detail.aspx?id=1526http://www.larnbuddhism.com/buddha/nemirash2.html และพระองค์เป็นสัญลักษณ์ของกรมการขนส่งทางบก กระทรวงคมนาคม และกรมการขนส่งทหารบกรวมถึงหน่วยบัญชาการรักษาดินแดนของประเทศไทยด้วยhttps://www.sarakadee.com/2019/12/11/matuli/ นอกจากนี้ในโองการไหว้ครูบวงสรวงเซ่นวักบัตรพลีชุมนุมเทวดาของศาสนาฮินดูในประเทศไทยและศาสนาผีรวมถึงคนทรงพื้นเมืองท้องถิ่นของไทยยังปรากฏนามของพระองค์ในฐานะสักขีพยานเช่นกันhttp://www.watkaokrailas.com/articles/42276054/%E0%B9%82%E0%B8%AD%E0%B8%87%E0%B8%81%E0%B8%B2%E0%B8%A3%E0%B8%AD%E0%B8%B1%E0%B8%8D%E0%B9%80%E0%B8%8A%E0%B8%B4%E0%B8%8D%E0%B9%80%E0%B8%97%E0%B8%9E.htmlhttps://watsritawee.org/article-394/
# เยฺว่เหล่า
เยฺว่เหล่า หรือ เยฺว่เซี่ยเหล่าเหริน  เป็นเทพบุรุษผู้อุปถัมป์การสมรสและความรักในเทพปกรณัมจีนรวมถึงศาสนาชาวบ้านจีนJulie Cheng, Gernot Prunner: Wegweiser zur Völkerkunde, Ausgaben 37-39
im Selbstverlag Hamburgisches Museum für Völkerkunde, 1990, p. 90  พระองค์มักปรากฏรูปเป็นบุรุษชราภายใต้แสงแห่งดวงจันทร์และพระองค์ได้รับการยกย่องว่าทรงเสมือนดังพระกามเทพแบบจีนhttp://www.planet789.com/2019/10/yue-lao.html